Упатство за внесување на податоци

Податочно множество: Корона вирус - Македонија

Почитувани,

Најпрво сакаме да Ви се заблагодариме што сте дел од овој проект за подобра информираност на граѓаните од Република Македонија во врска со корона вирусот. Во документот за внесување на податоците исто така имате можност да го внесете Вашето име и презиме и ние ќе ве додадеме на страната како соработници на овој проект.

Исто така Ве замолуваме доколку имате некоја идеја кои други податоци да се собираат, да не контактирате на некоја од следните маил адреси:

peeva.viki@gmail.com

aleksandarkuzmanoski11@gmail.com

Со почит,

Вики Пеева и Александар Кузманоски

# Податочно множество

Податочното множество содржи шест табели во кои може да се внесуваат податоци за заболените од корона вирусот и дополнителна страница во која соработниците може да ги внесат нивните податоци. Ве молиме секогаш новите податоци внесувајте ги во следната празна редица и не ги бришете или изменувајте претходно внесените податоци. Секогаш пред да внесете нов податок во некоја од табелите проверете кои се последно внесените податоци и дали се поистоветуваат со тоа што вие сакате да го внесете. Потребно е внесените податоци да не се повторуваат за да може алгоритамот да извлече точни бројки.

Шесте табели во кои што може да се внесуваат податоци се:

* Заразени
* Хоспитализирани
* Мртви по болница
* Оздравени по болница
* Мртви по локација
* Оздравени по локација

Во следните неколку секции ќе биде објаснето како и кои податоци треба да се внесат во секоја од овие табели.

# Пополнување на табелите

Имајте во предвид дека доколку во ист ден се појават повеќе заболени што имаат исти вредности за сите типови податоци не мора да ги внесувате еден по еден, туку доволно е во колоната број на случаи да го внесете бројот на заболени што ги имаат истите карактеристики.

## Табела – Заразени

Табелата заразени содржи податоци за луѓето кои што се болни од корона вирусот. Во неа се внесуваат информации како датумот кога некој е регистриран за болен од корона вирусот, државата во која болниот/те се заболиле со вирусот и од кое место во Македонија се заболените.

Во табелата на заразени се внесуваат четири типа на податоци:

* **Локација** – од кое место во Македонија се заразените што ги внесувате
* **Заразени во** – каде (во која држава) се заразиле со корона вирусот
* **Датум** – на кој датум се регистририрани овие случаеви
* **Број на случаи** – колку случаи се регистрирани

Колоните **Локација** и **Заразени** **во** може да ги пополните со избирање на една од понудените вредности (понудените вредности може да ги видите со кликање на стрелката во десниот крај од ќелијата). Доколку вредноста што сакате да ја внесете не е понудена во листата, внесете ја директно во ќелијата со пишување. Колоната **Датум** може да ја пополните со два пати брзо кликање во ќелијата. На овој начин ќе Ви се отвори календар од кој ќе може да го изберете датумот што сакате да го внесите. Во колоната **Број на случаи** треба да внесете број што е поголем или еднкаов на еден.

## Табела – Хоспитализирани

Во табелата хоспитализирани се чуваат податоци за луѓето што се хоспитализирани во некоја од болниците низ Македонија. Токму поради оваа причина во оваа табела се внесуваат болницата во која што се хоспитализирани луѓето, датумот на кој се хоспитализирани и колку луѓе се хоспитализирани во тој ден и во таа болница.

Начинот на внесување во колоните е ист како и во табелата заразени.

## Табела – Мртви по Болница

Во табелата мртви по болница се внесуваат случаите кои умреле подади корона вирусот во таа болница. Повторно се внесуваат болницата, датумот и бројот на случаи.

## Табела – **Оздравени** по Болница

Во табелата оздравени по болница се внесуваат случаите кои целосно се излечиле од корона вирусот во таа болница. Повторно се внесуваат болницата, датумот и бројот на случаи.

## Табела – Мртви по **Локација**

Во табелата мртви по локација се внесуваат случаите кои умреле подади корона вирусот и од кое место во Македонија се. Се внесуваат местото во Македонија, датумот и бројот на случаи.

## Табела – **Оздравени** по **Локација**

Во табелата оздравени по локација се внесуваат случаите кои целосно се излечиле од корона вирусот и од кое место во Македонија се. Се внесуваат местото во Македонија, датумот и бројот на случаи.